# El manual del &ksnakeduel;

Fabian
Dal Santo

    &Fabian.DalSanto.mail;

Stas
Verberkt

    &Stas.Verberkt.mail;

Lauri
Watts

    &Lauri.Watts.mail;

Revisor
&traductor.Antoni.Bella;
1999
2000
&Matthias.Kiefer;
2001
&Fabian.Dal.Santo;
2009
&Stas.Verberkt;
&FDLNotice;
17 d'agost de 2021
2.1 (KDE Gear 21.08)

El &ksnakeduel; és un joc senzill de dol amb una serp, al qual podeu jugar sol o contra un amic.

KDE
kdegames
KTron
KSnakeDuel
joc
tron
snakeduel
KSnake
serp
duel

## Introducció

El &ksnakeduel; és un joc senzill de dol amb una serp. Podeu jugar-hi contra l'ordinador o un amic. L'objectiu del joc és viure més temps que l'oponent. Per a fer això, eviteu córrer cap a dins d'una paret, la vostra pròpia cua i la de l'oponent.

El &ksnakeduel; és un joc senzill amb una serp. L'objectiu és sobreviure el temps més gran possible i menjar tants fruits com es pugui.

Podeu canviar entre aquests jocs utilitzant el selector del tipus de joc en el diàleg de configuració.

## Jugar al &ksnakeduel;

### Regles

Una vegada s'inicia una tanda, els jugadors no deixaran d'avançar (a menys que la partida estigui en pausa). Tot el que heu de fer és evitar estavellar-vos canviant la direcció del vostre jugador. A més, podeu intentar obstaculitzar a l'oponent. Per a això, és possible augmentar la velocitat prement la tecla de l'accelerador.

Una tanda començarà quan tots els jugadors humans premin una tecla de direcció. La direcció del moviment inicial serà llavors en aquesta direcció.

Si voleu interrompre la partida, seleccioneu l'element de menú P Joc Pausa. A més, la partida s'aturarà quan el joc perdi el focus del teclat, &pex;, quan es canvia a una altra finestra.

Per a continuar la partida, seleccioneu una altra vegada aquest element de menú o premeu la drecera del teclat. La partida també continuarà si els jugadors humans premen una de les seves tecles de direcció. Però aneu amb compte, el jugador canviarà immediatament a aquesta direcció.

Una partida consisteix en diverses tandes, i acabarà si un jugador té almenys nou punts, i a més de dos punts que l'oponent. La puntuació actual sempre es mostrarà a la barra d'estat.

Podeu canviar el nivell de dificultat de la partida utilitzant el submenú Arranjament Dificultat o la llista desplegable que hi ha a la barra d'estat. La dificultat influirà en la velocitat de la partida i en el jugador de l'ordinador.

### El jugador de l'ordinador

Podeu jugar contra un ordinador. El nivell de dificultat del joc influirà en la intel·ligència del jugador de l'ordinador.

En els nivells baixos, a l'ordinador no li importa l'oponent i senzillament es mou al seu voltant. En els nivells de major habilitat, l'ordinador intentarà obstaculitzar a l'oponent quan s'hi acosti.

### Usar el teclat

Cada jugador disposa de cinc tecles. Quatre tecles per a canviar la direcció i una per a accelerar.

Les tecles de direcció no s'han de retenir. Senzillament premeu-les un cop per a canviar la direcció del jugador.

L'acceleració només succeirà mentre roman premuda la tecla d'acceleració. Quan la deixeu anar, la velocitat tornarà a la normalitat.

Aquestes dreceres es poden canviar seleccionant l'element de menú Arranjament Configura les dreceres de teclat….

## Jugar al mode KSnake

### Regles

Una vegada s'inicia la partida, el jugador no deixarà d'avançar (a menys que la partida estigui en pausa). Tot el que heu de fer és evitar estavellar-vos canviant la seva direcció. Una partida començarà quan premeu una tecla de direcció. La direcció del moviment inicial serà llavors en aquesta direcció.

Si voleu fer una pausa en la partida, seleccioneu l'element de menú P Joc Pausa o premeu la drecera del teclat. A més, la partida s'aturarà quan el joc perdi el focus del teclat, &pex;, quan es canvia a una altra finestra.

Per a continuar la partida, seleccioneu una altra vegada aquest element de menú o premeu la drecera del teclat. La partida també continuarà si els jugadors humans premen una de les seves tecles de direcció. Però aneu amb compte, el jugador canviarà immediatament a aquesta direcció.

En la partida sempre hi haurà un tros de fruita en el mapa. Si el recolliu, la vostra puntuació augmentarà amb 5 punts. La puntuació actual sempre es mostra a la barra d'estat.

Quan esteu movent-vos pel mapa, també apareixeran obstacles. Colpejar-los resultarà en un accident. No obstant això, cada vegada que aparegui un obstacle i sobreviviu, sereu recompensat amb 2 punts.

Podeu canviar el nivell de dificultat de la partida utilitzant el submenú Arranjament Dificultat o la llista desplegable que hi ha a la barra d'estat. La dificultat influirà en la velocitat de la partida i en el jugador de l'ordinador.

### Usar el teclat

Cada jugador disposa de quatre tecles. Aquestes s'utilitzen per a canviar la direcció. Les tecles de direcció no s'han de retenir. Senzillament premeu-les un cop per a canviar la direcció del jugador.

Aquestes dreceres es poden canviar seleccionant l'element de menú Arranjament Configura les dreceres de teclat….

## Resum de la interfície

### Elements de menú

La llista següent descriu breument cada opció de la barra de menús.

&Ctrl;N Joc Nova

  Comença una partida nova.

P Joc Pausa

  Canvia si la partida està en pausa.

&Ctrl;H Joc Mostra les puntuacions

  Mostra la taula de puntuacions.

&Ctrl;Q Joc Surt

  Surt del &ksnakeduel;.

Arranjament Dificultat

  Un submenú que permet canviar el nivell de dificultat del joc.

Arranjament Configura el &ksnakeduel;…

  Obre un diàleg integral per a configurar diverses opcions.

De manera addicional, el &ksnakeduel; té la configuració comuna al &kde; i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del &kde;.

### Dreceres predeterminades

La taula següent mostra les dreceres de teclat predeterminades.

#### Dreceres del jugador 1

Combinació de tecles | Acció
--- | ---
&Up; | Mou amunt
&Down; | Mou avall
&Right; | Mou a la dreta
&Left; | Mou a l'esquerra
0 | Accelera

#### Dreceres del jugador 2

Combinació de tecles | Acció
--- | ---
R | Mou amunt
F | Mou avall
G | Mou a la dreta
D | Mou a l'esquerra
A | Accelera

#### Dreceres generals

Combinació de tecles | Acció
--- | ---
P | Posa en pausa/Reprèn la partida
&Ctrl;H | Puntuacions màximes
&Ctrl;N | Partida nova
&Ctrl;Q | Surt del &ksnakeduel;
F1 | Aquest manual
&Maj;F1 | L'ajuda «Què és això?»

Aquestes dreceres es poden canviar seleccionant l'element de menú Arranjament Configura les dreceres de teclat….

## El diàleg de configuració

Seleccionant l'element de menú Arranjament Configura el &ksnakeduel;… s'obrirà un diàleg addicional que us permetrà modificar el comportament del &ksnakeduel;.

Aquest diàleg està dividit en dues pàgines.

### Configuració general

Configura el &ksnakeduel; - General
Configuració general

Tipus de joc

  Us permetrà canviar el tipus de joc. Hi ha tres opcions:

  &ksnakeduel;: Jugador contra jugador

    Una partida del &ksnakeduel; entre dos jugadors humans.

  &ksnakeduel;: Jugador contra ordinador

    Una partida del &ksnakeduel; entre un jugador humà i l'ordinador.

  Mode KSnake: Un sol jugador

    Una partida del &ksnakeduel; amb un sol jugador.

Desactiva l'acceleració

  Marcar aquesta casella inhabilitarà la característica de l'acceleració: prémer la tecla de l'acceleració no tindrà cap efecte, els dos vehicles sempre viatjaran amb una velocitat constant.

Noms dels jugadors

  Especifiqueu els noms personalitzats a utilitzar perquè els jugadors superposin els predeterminats.

  El nom predeterminat del jugador u és el nom de l'usuari que ha iniciat la sessió actual.

Opcions del joc

  Especifiqueu les Tandes per a guanyar: per a definir quantes tandes es requereixen abans que es declari un guanyador.

### Configurar el tema

Configurant el &ksnakeduel; - Tema
Configurant el tema

Aquesta pàgina permet canviar el tema que utilitza el &ksnakeduel;.

## Crèdits i llicència

&ksnakeduel;

Copyright del programa 1998-2000 &Matthias.Kiefer; &Matthias.Kiefer.mail;

Copyright del programa 2008-2009 &Stas.Verberkt; &Stas.Verberkt.mail;

Hi ha parts del codi que són del xtron-1.1 per en Rhett D. Jacobs rhett@hotel.canberra.edu.au>

Copyright de la documentació 1999 &Matthias.Kiefer; &Matthias.Kiefer.mail;

Documentació actualitzada per al &kde; 2.0 per en &Fabian.Dal.Santo; &Fabian.DalSanto.mail;

Traductor de la documentació: &credits.Antoni.Bella;

&underFDL; &underGPL;